बरसों के बाद क्लासमेट्स से मिले गुरुजनों के प्रति कृतज्ञता के भाव
डीएवीकॉलेज में रविवार को ओल्ड स्टूडेंट्स एलुमनी मीट का आयोजन किया गया। कॉलेज के खुले प्रांगण में बेहद प्रभावशाली अंदाज में कराए इस विलक्षण समागम में बरसों बाद क्लासमेंट्स से मिलने का रोमांच रहा, वहीं अपने गुरुजनों के प्रति कृतज्ञता का अनूठा संगम देखा गया। अपने शिष्यों को उच्च पदों पर आसीन देखकर अध्यापक भी गर्व से भर उठे।
कॉलेज के सबसे पहले 1969 बैच विद्यार्थी रहे सतपाल गोयल सतपाल गर्ग विशिष्ट अतिथि के तौर पर पधारे और दीप प्रज्वलन से समागम की शुरुआत की। कॉलेज स्टूडेंट्स ने रंगारंग सांस्कृतिक प्रस्तुतियों, गिद्दा, भंगड़ा से समारोह को यादगार बनाया। समारोह के दौरान 2015 तक के विद्यार्थी अपने परिवार समेत शामिल हुए। कॉलेज के ही पुराने विद्यार्थी जालंधर के सीजीएम मनदीप मित्तल, बरनाला के एडीसी परमपाल कौर मलूका, पीसीएस केपीएस माही, मोहाली के एडीसी चरणदीप सिंह समेत अनेक प्रख्यात हस्तियां एलुमनी मीट में पहुंची। बरसों बाद अपने क्लासमेट का साथ पाकर हर कोई रोमांचित हो उठा और पुरानी यादों में खोकर कॉलेज की अठखेलियां, मस्ती और रोमांच से भर उठे। पुराने विद्यार्थियों ने डीजे की धुनों पर याद आणगियां कॉलेज दियां मस्तियां पर खूब डांस किया। इस विशेष अवसर के लिए कॉलेज लॉन में बनाए सेल्फी कॉर्नर पर भी पुराने क्लास मेट्स ने सेल्फी कराई। इस अवसर पर कॉलेज के पुराने अध्यापक भी विशेष आमंत्रित रहे, पुराने स्टूडेंट्स ने परिवार समेत उनके उनके पांव छूकर कृतज्ञता जताई, वहीं अपने स्टूडेंट्स को अच्छे पदों पर देखकर अध्यापकों को भी अपनी शिक्षा पर फख्र हुआ। इस अवसर पर कॉलेज के पुराने विद्यार्थी पंजाबी गायक माशा अली जेजिम शर्मा ने गीत-गजलों की महफिल सजाकर आनंदित किया।
प्रिंसिपल डॉ. संजीव शर्मा ने अपने अभिनंदन संबोधन में इसे एक स्वर्णिम अवसर बताया कि कॉलेज के दिन कभी नहीं भूले जा सकते और एलुमनी मीट पुरानी दोस्ती में प्रगाढ़ता लाने का सशक्त माध्यम है। वाइस प्रिंसिपल प्रो. वरेश गुप्ता ने अपने कॉलेज के दिन के कुछ अनुभव साझा किए। एलुमनी डीन प्रो. प्रवीण कुमार ने आभार जताया।
डीएवी कॉलेज की एलुमनी में अपने गुरुओं पुराने सहपाठियों के साथ एकत्र ओल्ड स्टूडेंट्स।
hin_Deva hin_Deva hin_Deva hin_Deva awa_Deva